PM Modi Lok Sabha Speech: कांग्रेस चुनाव क्यों हारती है? पीएम मोदी ने लोकसभा में आंकड़ों से दिखाया आईना
पीएम मोदी ने कांग्रेस पर बड़ा हमला बोलते हुए कहा कि कुछ लोगों की सुई 2014 में अटकी हुई है। पीएम मोदी ने कांग्रेस पर निशाना साधते हुए कहा कि आज अगर जनता के बीच में रहते तो यह चीजे जरूर नजर आती।
PM Modi Speech In Lok Sabha: प्रधानमंत्री नरेंद्र मोदी ने सोमवार को लोकसभा में राष्ट्रपति के अभिभाषण पर धन्यवाद प्रस्ताव देते हुए बहस का जवाब दिया। पीएम मोदी ने अभिभाषण पर धन्यवाद प्रस्ताव की शुरुआत स्वर कोकिकाल लता मंगेशकर को श्रद्धांजलि देते हुए की। पीएम मोदी ने विपक्षी दल कांग्रेस पर जमकर हमला बोला। लोकसभा में पीएम मोदी ने विपक्ष पर तंज कसते हुए कहा कि आपका मेरे पति प्यार अजर और अमर है।विपक्ष की टोका-टोकी से नाराज प्रधानमंत्री ने लोकसभा में कहा कि कांग्रेस इसी रवैय्ये से चुनाव हारती है। बंगाल में 1972 के बाद से आजतक इसलिए ही कांग्रेस नहीं आ पाई। त्रिपुरा में 34 साल से कांग्रेस की सरकार नहीं आयी है। यूपी में कांग्रेस 1985 के बाद से नहीं जीती है। तमिलनाडु में कांग्रेस 60 साल से नहीं जीती। इतने चुनाव हारने के बाद आपके (कांग्रेस) 'अहंकार' में कोई बदलाव नहीं आया है। पीएम मोदी ने कहा कि जब इतना लंबा उपदेश देते हैं, तो आप भूल जाते हैं कि 50 सालों तक आपने भी इधर बैठने का काम किया था। उन्होंने कहा कि नागालैंड के लोगों ने आखिरी बार 1988 में वोट किया था, ओडिशा में 27 साल पहले आपको वोट किया था।पीएम मोदी ने कांग्रेस पर बड़ा हमला बोलते हुए कहा कि कुछ लोगों की सुई 2014 में अटकी हुई है। पीएम मोदी ने कांग्रेस पर निशाना साधते हुए कहा कि आज अगर जनता के बीच में रहते तो यह चीजे जरूर नजर आती। दुर्भाग्य ये है कि आपमें से बहुत से लोग ऐसे हैं जिनका कांटा 2014 में अटका हुआ है और उससे वो बाहर नहीं निकल पा रहे हैं। उन्होंने कहा कि उसका नतीजा भी आपको भुगतना पड़ा है. पीएम ने कहा कि देश की जनता आपको पहचान गई है, कुछ लोग पहले पहचान गए, कुछ लोग अब पहचान रहे हैं और कुछ लोग आने वाले समय में पहचानने वाले हैं.पीएम मोदी ने आगे कहा कि कोरोना काल के बाद विश्व एक नए वर्ल्ड ऑर्डर नई व्यवस्थाओं की तरफ बहुत तेजी से आगे बढ़ रहा है। ये एक ऐसा टर्निंग प्वाइंट है कि हमें एक भारत के रूप में इस अवसर को गंवाना नहीं चाहिए। आजादी के इतने सालों के बाद गरीब के घर में रोशनी होती है, तो उसकी खुशियां देश की खुशियों को ताकत देती हैं। गरीब के घर में गैस का कनेक्शन हो, धुएं वाले चूल्हे से मुक्ति हो तो उसका आनंद कुछ और ही होता है।